Töltött paprika - Magyar recpetek | METRO.hu
metrokaracsony.hu
4-6 db töltenivaló paprika
40 dkg darált borjúlapocka
10 dkg paradicsompüré
1-2 szál zellerzöld
A darált borjúhúst összekeverjük a félig megfőzött rizzsel, a sóval, a borssal és a tojással.
A vöröshagyma felét egészen apróra összevágjuk, kevés olajon megfuttatjuk és ezt is a töltelékhez adjuk.
Az egészet jól összedolgozzuk és a megmosott, kicsumázott paprikákba töltjük (ha szeretjük, apróra vágott zellerzöldet is keverhetünk a töltelékbe).
Ügyeljünk arra, hogy a paprikák teljesen meg legyenek tömve, mert főzés közben az üreges helyeken összezuhan a paprika, és az nem a legszebb látvány. A kimaradt töltelékből egyforma gombócokat formázunk.
A paradicsompürét kevés zsiradékon megpirítjuk, majd felöntjük 2-3 liter vízzel.
Beletesszük a zellerzöldet, a fél fej vöröshagymát. Ízesítjük sóval és kristálycukorral.
Ha felforrt a mártásalap, akkor belehelyezzük a töltelékeket és a gombócokat és 40-45 perc alatt készre főzzük.
Olajból és lisztből zsemleszínű rántást készítünk, ezzel besűrítjük a mártást. Kiforraljuk és igény szerint sóval illetve cukorral újra ízesítjük.
Forrón, főtt burgonyával vagy csak magában fogyasztjuk.